- Hindi News
- National
- जमीन को लेकर विवाद में रात को घर पर फेंके पत्थर सूचना के बाद भी नहीं आई पुलिस, प्रदर्शन किया
जमीन को लेकर विवाद में रात को घर पर फेंके पत्थर सूचना के बाद भी नहीं आई पुलिस, प्रदर्शन किया
कल्याणपुरागांव में सोमवार रात को एक घर पर कुछ लोगों द्वारा पत्थर फेंकने तथा इसकी पुलिस को सूचना देने पर भी मौके पर नहीं पहुंचने से मंगलवार सुबह सरपंच के नेतृत्व में ग्रामीणों ने प्रदर्शन किया।
पीड़ित परिवार के मदनलाल ने थानाधिकारी पर फोन नहीं उठाने का आरोप लगाया और बताया कि बीट अधिकारी से बात हुई तो उसने थाने पर जाप्ता नहीं होने की बात कही। परिवार का आरोप है कि मामले की सूचना पुलिस को दिए जाने के बाद भी नहीं पहुंचने से परिजनों ने पूरी रात दहशत में गुजारी। इसके बाद मंगलवार सुबह सरपंच मोतीसिंह, पंस सदस्य प्रमोद कुमार के नेतृत्व में पुलिस के खिलाफ विरोध जताया। ग्रामीणों के आक्रोश के बाद मौके पर सुबह पुलिस जाप्ते के साथ पहुंचे एसआई बलवंत सिंह यादव को भी ग्रामीणों के भारी विरोध का सामना करना पड़ा। पुलिस ने घटना स्थल का जायजा लेकर मामले में आरोपियों के खिलाफ जल्द कार्रवाई करने का आश्वासन दिया, तब मामला शांत हुआ। कल्याणपुरा निवासी मदनलाल वर्मा पुत्र ग्यारसाराम वर्मा ने ढाणी गंगाबक्स तन कल्याणपुरा निवासी हरलाल तथा सोलाराम जाट के खिलाफ मामला दर्ज कराया है।
येथा मामला : पीड़ितमदनलाल वर्मा ने मंगलवार को मामला दर्ज कराया है कि कल्याणपुरा जोहड़ में अपनी कब्जाशुदा भूमि में ईंटों पर टीनशेड लगाकर कच्चा घर बना रखा है तथा पत्थरों की ट्राॅली कुछ दिन पहले डाली थी। इस पर हरलाल सोलाराम ने उनके साथ गालीगलौज की। आरोपी कच्चे मकान तोडक़र ईंटों पत्थरों को उठाकर ले गए। इसके बाद रात को 12 बजे के आसपास आरोपी हरलाल अन्य ने उनके घर पर रात को पत्थर फेंके।
श्रीमाधोपुर. कल्याणपुरा में पुलिस को खरी-खोटी सुनाते ग्रामीण।
नीमकाथाना | छावनीमें मस्जिद के सामने निर्माण हटाने को लेकर मंगलवार शाम को विवाद हो गया। नपा दस्ते ने ज्यों ही जेसीबी मशीन से चबूतरे दीवारें तोड़ना शुरू किया तो लोग विरोध में खड़े हो गए। महिलाएं भी जेसीबी के सामने गई। तनाव बढ़ता देख नपा अधिकारी मौके पर पहुंचे। करीब एक घंटा चली तनावपूर्ण स्थिति के बाद निर्माण रोक दिया गया। ईओ सलीम खान ने बताया कि प्रभावित होने वालों से जमीन के कागजात मांगे गए हैं। फिलहाल नाला निर्माण अतिक्रमण हटाने की कार्रवाई रोकी गई है। छावनी में चला की ढाणी की तरफ जाने वाले रास्ते पर नपा द्वारा अतिक्रमण हटाकर नाला निर्माण कराया जा रहा है। रास्ते में रहे निर्माण को हटाकर नाला बनाने के लिए बीते तीन-चार दिनों से कार्रवाई चल रही थी। इस दौरान कई जगह मामूली विवाद भी हुआ। रामलीला मैदान के पास मस्जिद के सामने निर्माण हटाने के लिए कार्रवाई शुरू होने के साथ ही लोग विरोध में खड़े हो गए। लोगों ने नपा प्रशासन पर तानाशाह तरीके से कार्रवाई करने के आरोप लगाए। मुस्लिम समाज के लोग महिलाओं ने भी निर्माण हटाने की कार्रवाई पर विरोध शुरू कर दिया।
कार्रवाईके बिना लौटा दस्ता : नालानिर्माण के लिए मस्जिद के सामने अतिक्रमण हटाने गया नपा का दस्ता विरोध के बाद बैरंग लौटा आया। दो-तीन घरों के सामने निर्माण हटाने के बाद ही विरोध शुरू हो गया। लोगों ने बिना भेदभाव के कार्रवाई की मांग उठाई। तनाव बढ़ने पर नपा प्रशासन ने कार्रवाई को रोक दिया।
मस्जिदके पुराने चबूतरे तोड़ने पर हुआ विवाद : वार्डमें पहले से पुरानी नाली बनी हुई है। अब नपा बड़ा नाला बना रही है। मस्जिद के सामने पानी की खेल चबूतरा तोड़ रहे थे। मस्जिद से जुड़े लोगों ने विरोध शुरू कर दिया। हाजी सिराजुद्दीन, अजीज कुरैशी सहित कई लोगों ने बताया कि नपा धार्मिक स्थलों को नुकसान पहुंचा रही है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva